Proton Saga (generasi koiso)

Proton Saga generasi koiso nopo nga korita koiso i pinaasil do papalabus korita Malaysia, Proton. Ii nopo nga poingimpou model Mitsubishi Lancer Fiore 1983  asil do piuhupan HICOM om Mitsubishi. Pinoimagon o Proton Saga ontok 9 Madas 1985 di Luguan Montiri kaapat, Dr. Mahathir Mohamad. Pinaasil ii miampai gaya sedan 4-totobon om hatchback 5 totobon.

Proton Saga generasi koiso nopo nga model Proton bobos alaid pinaasil, miampai timpu kopolobusan solinaid lobi 22 toun misusuhut gisom sinowolianan do Proton Saga (generasi koduo) id timpuunon toun 2008. Gisom nopo 2022, soginumu 1.9 riong unit Saga i nokoboli, id nombo 1.2 riong unit nopo nga Proton Saga generasi koiso, poposiliu dii tawaran Proton bobos nkalantoi gisom baino.https://paultan.org/2023/06/28/1990-proton-saga-1-5s-by-dream-street-restoration-a-year-and-a-half-long-project-for-the-og-national-car/ 


  Proton Saga (1985–1992) 

Nokoimbulai o konsep 'korita Malaysia' ontok toun 1979 maya di Mahathir Mohamad, Montiri Perdagangan om Perindustrian ontok dii.. Opogot i Mahathir mongunsub koburuon industri tawagat id Malaysia sabaagi soboogian mantad visi timpu tanaru montok mimpori sondii om mumang buru.

Tinuridong o industri automotif id Malaysia ontok kolimpupuson 1960-an. Kiwaa onom kilang pamasangan korita i winonsoi montok papasang korita momoguno kit nogonop (CKD) i naanu import mantad mogisuusuai syarikat korita mantad Eropah, Amerika, Jepun om Australia. Sundung do ingkaa, gama skala ekonomi i au kabagal om kooturan tonsi tempatan, nokoingkawas gatang korita wagu id Malaysia poingompus toun 1970-an, miampai kogumuan, nga okon ko oinsanan, pinapasang o model CKD maya tempatan, minonolon kos di lobi ogumu mantad ko model CBU i naanu maya import.

Ii nopo mingruruhai no 1980-an, minanahak o porinta Malaysia do pomolingkuman do nuru kaampayatan potilombus montok mononduli kinorugian om mongunsub kosunion industri timpu dumontol. Nosiliu i Mahathir Mohamad do Luguan Montiri Malaysia ontok Madas 1981. Pinoimagon o Projek Korita Nasional ontok toun 1982, miampai tudu poposiau koundolihan teknologi, popoingkawas om merasionalisasi tonsi tempatan, om popohompit lobi ogumu mongingindapu Melayu id suang industri automotif Malaysia i anatakan nopo dii nga kogumuan nopo nga mantad etnik Cina.


 Sukuon